บทที่ 1

บทนำ

**1. ความสำคัญและที่มาของปัญหา**

ในอดีตที่ผ่านมานั้นร้านกะเพราถาดหน้าไทยอโยธยาได้จัดตั้งขึ้นมาเป็นเวลา 2 ปี เพราะต้องการใช้เป็นสถานที่ฝึกการเรียนรู้จากประสบการณ์จริงเกี่ยวกับการบริหารร้านและการทำการตลาดต่าง ๆ สำหรับนักเรียนนักศึกษาในวิทยาลัย และยังเปิดให้คนทั่วไปได้มาลองใช้บริการร้านดังกล่าวอีกด้วยแต่ในระยะเวลาที่ผ่านมา ได้มีการจัดการบริหารร้านอย่างไม่เป็นระบบที่ควรได้รับ จึงอาจทำให้เกิดปัญหาต่าง ๆ ตามมา เช่น ไม่มีระบบจัดการสต็อกวัตถุดิบจึงอาจทำให้วัตถุดิบที่สั่งมาไม่ครบตามจำนวน รสชาติอาหารไม่คงที่จึงอาจทำให้ลูกค้าไม่เกิดความพึงพอใจในรสชาติอาหารที่ทำออกมา ราคาที่ไม่สมเหตุสมผลในบางเมนูทำให้ลูกค้าไม่อยากใช้บริการ และคุณภาพอาหารที่ไม่คงที่ จึงทำให้กำไรของร้านที่ไม่มากเท่าที่ควร ปัญหาต่าง ๆ ที่เกิดขึ้นนี้มาจากการบริการที่ไม่เป็นระบบ จึงทำให้อาจารย์ผู้ควบคุมดูแลร้านดังกล่าวนั้น มีความคิดริเริ่มที่จะใช้ระบบคอมพิวเตอร์มามีส่วนช่วยในการบริหารร้าน และอำนวยความสะดวกให้แก่ผู้บริหารและพนักงานในร้านดังกล่าว เพื่อให้การบริหารเป็นไปอย่างเรียบร้อย

ทำให้ในปัจจุบันนี้ร้านดังกล่าวนั้นได้เริ่มมีการใช้โปรแกรมคอมพิวเตอร์มามีส่วนช่วยในการบริหารร้านมากขึ้น แต่ทว่าโปรแกรมที่ใช้อยู่ในปัจจุบันนั้น มีการใช้งานที่ยุ่งยากและซับซ้อนมากเกินไป จึงทำให้ผู้ใช้งานเกิดความสับสนและทำความเข้าใจได้ยาก จึงทำให้ไม่สะดวกแก่การงานโปรแกรมดังกล่าว และทำให้เกิดความล่าช้ายิ่งขึ้นในการบริหารร้าน ในส่วนของปัญหาที่เกิดขึ้นจะมีดังนี้ การใช้งานโปรแกรมที่ยุ่งยาก ต้องเรียนรู้การใช้งานโปรแกรมเป็นเวลานาน โปรแกรมไม่ครอบคลุมระบบต่าง ๆ ภายในร้าน มีความแม่นยำน้อยในส่วนของการทำบัญชีภายในร้าน ไม่มีการจัดเก็บข้อมูลต่าง ๆ เพื่อใช้ในการบริหารร้าน และไม่รองรับระบบการจัดการคลังวัตถุดิบ ทั้งนี้ปัญหาดังกล่าวนั้น เกิดจากการใช้โปรแกรมที่มีซับซ้อนในการใช้งาน

ทางเราได้เล็งเห็นปัญหาต่าง ๆ ที่เกิดขึ้น ดังนั้นโปรแกรมของเราจึงจัดทำขึ้นมาเพื่อแก้ปัญหาดังกล่าวและเพื่อความสะดวกต่อผู้ใช้งาน และครอบคลุมการใช้งานในเรื่องของการบริหารส่วนต่าง ๆ ภายในร้าน และลดความผิดพลาดต่าง ๆ ที่เกิดขึ้นและในโปรแกรมนี้ จะมีระบบต่าง ๆ เช่น การแก้ไขเมนูสินค้า การแก้ไขข้อมูลสินค้าต่าง ๆ การออกใบเสร็จ และเราได้ออกแบบให้สามารถจัดการออเดอร์ต่าง ๆ ได้อย่างง่ายดาย สามารถเรียกข้อมูลออเดอร์ในแต่ละวันได้ และจะทำการสรุปยอดขายสินค้าต่าง ๆ เพื่อง่ายต่อการทำบัญชี และสามารถตรวจสอบความนิยมของอาหารแต่ละชนิดได้อย่างง่ายดาย โปรแกรมนี้จึงได้ถูกออกแบบมาเพื่อเพิ่มความสะดวกสบายให้แก่เจ้าของกิจการ

**2. วัตถุประสงค์**

2.1 เพื่อรองรับการขยายธุรกิจในอนาคตได้อย่างสะดวก

2.2 เพื่อเพิ่มประสิทธิภาพในการบริการและการอำนวยความสะดวก

2.3 เพื่อสามารถบริการได้อย่างเป็นระเบียบเรียบร้อย

**3. ประโยชน์ที่คาดว่าจะได้รับ**

6.1 สร้างความได้เปรียบทางการแข่งขัน

6.2 สามารถบริการได้อย่างมีความถูกต้องและความรวดเร็ว

6.3 ลดต้นทุนในการตรวจสอบความถูกต้อง

**4. คำนิยามศัพท์เฉพาะ**

1. **ออเดอร์** หมายถึง รายการสั่งสินค้าต่าง ๆ

2. **ประสิทธิภาพ** หมายถึง กระบวนการ วิธีการ หรือการกระทำใด ๆ ที่นำไปสู่ผลสำเร็จ โดยใช้ทรัพยากรต่าง ๆ อันได้แก่ ทรัพยากรทางธรรมชาติ แรงงาน เงินทุน และวิธีการดำเนินการหรือประกอบการ ที่มีคุณภาพสูงสุดในการดำเนินการได้อย่างเต็มศักยภาพ

3. **ระบบคอมพิวเตอร์** หมายถึง เครื่องคำนวณอิเล็กทรอนิกส์โดยใช้วิธีทางคณิตศาสตร์ประกอบด้วยฮาร์ดแวร์ (ส่วนตัวเครื่องและอุปกรณ์) และซอฟต์แวร์ (ส่วนชุดคำสั่ง หรือโปรแกรมที่สั่งให้คอมพิวเตอร์ทำงาน) สามารถทำงานคำนวณผล และเปรียบเทียบค่าตามชุดคำสั่งด้วยความเร็วสูงอย่างต่อเนื่อง และอัตโนมัติ

4. **สต็อก** หมายถึง ระบบสต็อกสินค้าเป็นการคำนวณสินค้าให้มีเพียงพอต่อการขาย หากสินค้าชิ้นใดขายดีก็ควรจะมีการผลิต หรือหามาเก็บไว้ในปริมาณที่มาก

5. **การบัญชี** หมายถึง การเก็บรวบรวม บันทึก จำแนก และทำสรุปข้อมูลอันเกี่ยวกับเหตุการณ์ทางเศรษฐกิจในรูปตัวเงิน ผลงานขั้นสุดท้ายของการบัญชี คือ การให้ข้อมูลทางการเงิน ซึ่งเป็นประโยชน์แก่บุคคลหลายฝ่าย และผู้สนใจในกิจกรรมของกิจการ

6. **การบริการ** หมายถึง การดำเนินกิจกรรมของธุรกิจเกี่ยวกับการ ให้บริการ ที่สามารถสนองตอบความพึงพอใจของลูกค้า เช่น การให้บริการที่ปรึกษา ทางการเงิน การให้บริการโรงแรม การขนส่ง เป็นต้น

7. **กำไร** หมายถึง ผลตอบแทนที่ผู้ดำเนินธุรกิจจะได้รับจากการดำเนินงาน โดยเกิดจากผลต่างระหว่างรายได้ของธุรกิจและต้นทุนในการดำเนินงาน ดังนั้น กำไรจึงเป็นสิ่งจูงใจในการดำเนินธุรกิจอย่างไรก็ตามผู้ดำเนินธุรกิจต้องรับความเสี่ยง จากการดำเนินงานด้วยเช่นกัน

8. **ธุรกิจ** หมายถึง กิจกรรมต่าง ๆ ที่เกี่ยวข้องกับการผลิต การจัดจำหน่าย และการบริการ โดยภายในหน่วยงานหรือธุรกิจนั้น ๆ มีการนำทรัพยากรที่มีอยู่มาผสมผสานกันอย่างมีระบบ มีระเบียบตามกฎเกณฑ์ เพื่อก่อให้เกิดผลประโยชน์หรือบรรลุตามเป้าหมายของธุรกิจ

9. การจัดการ **หมายถึง การทำให้กลุ่มบุคคลในองค์กรเข้ามาทำงานร่วมกันเพื่อบรรลุวัตถุประสงค์ร่วมกันขององค์กร การจัดการประกอบด้วยการวางแผน การจัดการองค์กร การสรรบุคลากร การนำหรือการสั่งการ และการควบคุมองค์กรหรือความพยายามที่จะบรรลุวัตถุประสงค์**

**10.** การตลาด **หมายถึง การกระทำกิจกรรมต่าง ๆ ในทางธุรกิจที่มีผลให้เกิดการนำสินค้า หรือบริการจากผู้ผลิตไปสู่ผู้บริโภคหรือผู้ใช้บริการนั้น ๆ ให้ได้รับความพึงพอใจ ขณะเดียวกัน ก็บรรลุวัตถุประสงค์ของกิจการ**

**11.** ความพึงพอใจ **หมายถึง ความรู้สึกนึกคิด หรือ ทัศนคติของบุคคลที่มีต่อสิ่งใดสิ่งหนึ่งสามารถเป็นไปในทางที่ดีหรือไม่ดี หรือในด้านบวกและด้านลบ ซึ่งจะเกิดขึ้นก็ต่อเมื่อสิ่งนั้น สามารถตอบสนองความต้องการแก่บุคคลนั้น**

**5. กรอบแนวคิดการวิจัย**

โปรแกรมประยุกต์

โปรแกรมบริหารร้านกะเพราถาด

**6. ขอบเขตการวิจัย**

**6.1 ขอบเขตด้านเนื้อหา**

เนื่องจากว่า เราได้เล็งเห็นปัญหาต่าง ๆ ที่เกิดขึ้นจากการบริหารภายในร้านกะเพราถาดหน้าไทยอโยธยา เพราะเหตุนี้เราจึงอยากจะสร้างโปรแกรมเพื่อลดปัญหาที่เกิดขึ้น โดยที่เราจะใช้โปรแกรม Visual Studio 2019 เพื่อสร้างโปรแกรมและใช้ MySql ในการสร้างฐานข้อมูล โดยทั้งหมดนี้ทางเราได้มีการศึกษาระบบต่าง ๆ ภายในร้านดังกล่าว เพื่อที่จะสามารถสร้างโปรแกรมออกมาได้อย่างดีที่สุด

**6.2** **ขอบเขตด้านประชากรและกลุ่มตัวอย่าง**

6.2.1. ประชากร คือ นักเรียน/นักศึกษา วิทยาลัยเทคโนโลยีไทยอโยธยา บริหารธุรกิจ จำนวน 1,128 คน

6.2.2. กลุ่มตัวอย่าง คือ นักเรียนชั้น ปวช. 3 สาขาคอมพิวเตอร์ จำนวน 50 คน

6.2.3. สถานที่ วิทยาลัยเทคโนโลยีไทยอโยธยาบริหารธุรกิจ **91/1 ถ.โรจนะ ต.ธนู**

**อ.อุทัย จ.พระนครศรีอยุธยา 13000**

**6.3 ขอบเขตด้านเวลา**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอนการดำเนินงาน** | **ระยะเวลาดำเนินงาน (สัปดาห์ที่)** | | | | | | | | | **หมายเหตุ** |
| **ปี พ.ศ. 2563** | | | | | | **ปี พ.ศ.2564** | | |
| **ก.ค** | **ส.ค** | **ก.ย** | **ต.ค** | **พ.ย** | **ธ.ค** | **ม.ค** | **ก.พ** | มี.ค |  |
| **ขั้นเตรียมการ** |  |  |  |  |  |  |  |  |  |  |
| 1. ศึกษาและรวบรวมข้อมูล |  |  |  |  |  |  |  |  |  |  |
| 2.ขออนุมัติ/เปลี่ยนแปลงโครงการ |  |  |  |  |  |  |  |  |  |  |
| **ขั้นดำเนินการ** |  |  |  |  |  |  |  |  |  |  |
| 3.การวิเคราะห์โครงการ |  |  |  |  |  |  |  |  |  |  |
| 4.การออกแบบโครงการ |  |  |  |  |  |  |  |  |  |  |
| 5.นำเสนอผลงาน |  |  |  |  |  |  |  |  |  |  |
| 6.พัฒนาโปรแกรม |  |  |  |  |  |  |  |  |  |  |
| 7.ทดสอบโปรแกรม |  |  |  |  |  |  |  |  |  |  |
| 8.นำเสนอโปรแกรม |  |  |  |  |  |  |  |  |  |  |
| **ขั้นสรุปและประเมินผล** |  |  |  |  |  |  |  |  |  |  |
| 9.แก้ไข/ปรับปรุง |  |  |  |  |  |  |  |  |  |  |
| 10.เอกสารประกอบโครงการ |  |  |  |  |  |  |  |  |  |  |

**7. สมมุติฐาน**

โปรแกรมของเราจะเพิ่มความสะดวกสบายให้แก่ทั้งเจ้าของร้านและคนรับออเดอร์ในเรื่องของความรวดเร็วความแม่นยำต่าง ๆ เพื่อลดความผิดพลาด และยังสามารถจัดการบริหารร้านได้อย่างมีประสิทธิภาพ